"Maniacul din Volga" este un criminal în serie rus care ucis 31 de femei în vârstă. El a fost condamnat joi la închisoare pe viață pentru aceste crime, a informat agenția TASS, scrie Independent.
Radik Tagirov a fost arestat în anul 2020, fiind suspectat de comiterea a zeci de crime, comise în 15 orașe din și în jurul regiunii Tatarstan, la aproximativ 730 km est de Moscova, între anii 2011 și 2012. Potrivit anchetatorilor, individul s-ar fi dat uneori drept asistent social, electrician sau instalator pentru a intra în casele vârstnicelor. După ce reușea să le păcălească să îl primească în locuințe el le sugruma și a le fura obiectele de valoare.
Radik Tagirov era, de fapt, un lăcătuș care anterior ispășise câțiva ani de închisoare pentru furturi mici. Acum însă tribunalul din orașul Kazan l-a găsit vinovat și de mai multe tentative de omor, precum și de atacuri asupra a alte 34 de femei în vârstă. Oamenii legii au încercat ani de zile să îi dea de urmă, iar la un moment dat anchetatorii crimelor au oferit și o recompensă de 3 milioane de ruble (peste 30 de mii de euro) pentru informațiile care ar fi putut ajuta la arestarea lui.
"Maniacul din Volga", unul dintre cei mai de temut criminali în serie
"Maniacul din Volga" este considerat unul dintre cei mai de temut ucigași în serie ai Rusiei, dar pe lângă el există și alții. Un alt criminal periculos, polițistul siberian Mihail Popkov, a fost condamnat în 2007 pentru 78 de crime comise între anii 1992 și 2007. Acesta a violat și ucis femei cu un topor, ani la rând. Obișnuia să le invite la plimbare, apoi le agresa sexual și le omora.
Un alt criminal rus de temut este Alexander Pichushkin, numit "ucigașul de pe tabla de șah". Acesta fost condamnat la închisoare pe viață în anul 2007 pentru comiterea a 48 de crime. Porecla sa vine de la faptul că atunci când a fost întrebat de ce a comis aceste crime, el a afirmat că voia să omoare câte o persoană pentru fiecare dintre cele 64 de pătrate de pe o tablă de șah.
Fiți la curent cu ultimele noutăți. Urmăriți DCNews și pe Google News